Babelscape/SREDFM huggingface dataset:
Wolfmother

Οι Wolfmother είναι ροκ συγκρότημα από το Σίδνεϊ της Αυστραλίας. Ιδρύθηκαν το 2000. Αρχικά το συγκρότημα ήταν τρίο και αποτελούνταν από τον τραγουδιστή και κιθαρίστα Andrew Stockdale, τον μπασίστα και πιανίστα Chris Ross και τον ντράμερ Myles Heskett. Οι Wolfmother έβγαλαν το ομότιτλο ντεμπούτο άλμπουμ τους τον Οκτώβριο του 2005, το οποίο έφθασε στον αριθμό τρία του αυστραλιανού ARIA Albums Chart. Το άλμπουμ ήταν επίσης μια σημαντική επιτυχία, κερδίζοντας το 2005 το βραβείο J και το 2006 τα βραβεία ARIA για το καλύτερο άλμπουμ και Best Breakthrough ροκ άλμπουμ. Το τραγούδι"Woman" το πρώτο single από το άλμπουμ, κέρδισε για το συγκρότημα το πρώτο του βραβείο Grammy στην κατηγορία Best Hard Rock Performance τραγούδι το 2007.

Τον Αύγουστο του 2008, τα συν-ιδρυτικά μέλη Heskett και Ross εγκατέλειψαν το συγκρότημα, λόγω "ασυμβίβαστων προσωπικών και μουσικών διαφορών». Μετά από μια σύντομη παύση, ο Stockdale επέστρεψε με ένα νέο τετραμελές συγκρότημα τον Ιανουάριο του 2009 που απαρτίζονταν από τον μπασίστα και πιανίστα Ian Peres, τον κιθαρίστα Aidan Nemeth και τον ντράμερ Dave Atkins. Το πρώτο άλμπουμ του νέου line-up , με τίτλο , "Cosmic Egg" κυκλοφόρησε τον Οκτώβριο του 2009. O Atkins έφυγε από το συγκρότημα τον Απρίλιο του 2010 ύστερα από εκτενή περιοδεία για να αντικατασταθεί από τον Will Rockwell-Scott της αμερικανικής μπάντας The Mooney Suzuki, και το επόμενο άλμπουμ του συγκροτήματος αναμένεται το 2012. Το 2012 έγινε γνωστό ότι τόσο ο Rοckwell-Scott όσο και ο Nemeth είχαν εγκαταλείψει το συγκρότημα. Αντικαταστάθηκαν προσωρινά από τους Hamish Rosser και Vin Steele καθώς επίσης προσχώρησε στη μπάντα και ο πιανίστας Elliott Hammond.
Slipknot

Οι Slipknot είναι αμερικανικό Heavy metal μουσικό συγκρότημα από το Ντε Μόιν της Αϊόβα. Δημιουργήθηκαν τον Σεπτέμβριο του 1995 από τους Πολ Γκρέι (The Pig) και Σον Κράχαν (Clown). Ο Πολ ήταν μπασίστας και ο Σον ντράμερ και με την συνεργασία τους δημιούργησαν το συγκρότημα The Pale Ones.
Ζιβανίλντο Βιέιρα ντε Σόουζα

Ο Ζιβανίλντο Βιέιρα ντε Σόουζα ("Givanildo Vieira de Souza", 25 Ιουλίου 1986), γνωστός ως Χουλκ ("Hulk"), είναι Βραζιλιάνος διεθνής ποδοσφαιριστής της Σανγκάη ΣΙΠΓ ΦΚ.

Ο Χουλκ ξεκίνησε την επαγγελματική του καριέρα στην Ιαπωνία και απ΄ εκεί βρέθηκε στην πορτογαλική ΦΚ Πόρτο. Με την ΦΚ Πόρτο, ο Χουλκ κατέλαβε δέκα μεγάλους τίτλους - συμπεριλαμβανομένου του Γιουρόπα Λιγκ 2010-2011 και τριών πρωταθλημάτων ποδοσφαίρου Πορτογαλίας. Επίσης, ο Χουλκ έλαβε και το βραβείο του καλύτερου σκόρερ του πρωταθλήματος Πορτογαλίας.

Ο Χουλκ συμπεριελήφθη στη σύνθεση της ολυμπιακής εθνικής Βραζιλίας για τους Θερινούς Ολυμπιακούς Αγώνες του 2012
Βιέκες

thumb|200px|right|Η σημαία του Βιέκες.

Το Βιέκες (αγγλικά: "Vieques") είναι νησί στην Καραϊβική, το οποίο ανήκει στο Πουέρτο Ρίκο, το οποίο είναι μια υπερπόντια κτήση των ΗΠΑ. To Βιέκες βρίσκεται 13 χλμ. ανατολικά του Πουέρτο Ρίκο και έχει μήκος περίπου 33 χλμ. και πλάτος 7 χλμ. Έχει έκταση 135 τ.χλμ. και πληθυσμό 9.301 κατοίκους, σύμφωνα με την απογραφή του 2010. Πρωτεύουσα του νησιού είναι η Ισαμπέλ Σεγούντα. Το νησί έγινε διεθνώς γνωστό από μια σειρά διαμαρτυριών που έγιναν σε αυτό, ενάντια στη χρήση του νησιού από το Πολεμικό Ναυτικό των ΗΠΑ, το οποίο το χρησιμοποιούσε ως πεδίο δοκιμών και ως τόπο βομβαρδισμών. Οι διαμαρτυρίες οδήγησαν τελικά στην αποχώρηση του ναυτικού το 2003. Το νησί φημίζεται για τις παραλίες του με τα τιρκουάζ νερά τους και τη λευκή τους άμμο.
Καρμπονάρα

thumb|250px|Καρμπονάρα
Η καρμπονάρα αποτελεί πιάτο ζυμαρικών της ιταλικής κουζίνας και συγκεκριμένα μακαρονάδα.

Πρόκειται για μια συνταγή με βασικό συστατικό τα ζυμαρικά, τα οποία συνοδευόμενα από μια σάλτσα με αυγά, πεκορίνο και γκουαντσιάλε, ζαμπόν από το μάγουλο του χοιρινού. Ανά χώρα η συνταγή της καρμπονάρας παρουσιάζεται με διάφορες εκδοχές που συνεχώς διαμορφώνονται, αν και η πιο συνηθισμένη και κλασική συνταγή είναι η ιταλική. 

Η προέλευσή της αποτελεί μυστήριο. Μία από τις πιο γνωστές αναφορές γίνεται για ένα χωριό με το όνομα Carbonara, άλλοι όμως υποστηρίζουν πως προέρχεται από τους Καρμπονάρους, κίνημα, του οποίου τα μέλη του αναγκάζονταν να κρύβονται, με αποτέλεσμα να χρησιμοποιούν υλικά εύκολα να βρεθούν, έτσι ώστε να ανακαλύψουν την συνταγή της καρμπονάρας.

Μια ακόμα εκδοχή είναι ότι Αμερικανοί στρατιώτες στα τέλη του Β΄ Παγκοσμίου Πολέμου έμπαιναν στις ρωμαϊκές τραττορίες ζητώντας για γεύμα αυγά, μπέικον και νουντλς και ανακάτευαν τα σερβιρισμένα πιάτα σε κάτι που εξελίχθηκε στο σημερινό πιάτο.
Μαρία Καρολίνα της Αυστρίας

Η Μαρία Καρολίνα της Αυστρίας (13 Αυγούστου 1752 - 8 Σεπτεμβρίου 1814) από τον Οίκο των Αψβούργων-Λωρραίνης ήταν βασίλισσα της Νάπολης και της Σικελίας ως σύζυγος του βασιλιά Φερδινάνδου, κόρη του Αυτοκράτορα Φραγκίσκου Α΄ και της Αυτοκράτειρας των Αψβούργων Μαρίας Θηρεσίας αδελφή των Αυτοκρατόρων Ιωσήφ Β΄, Λεοπόλδου Β΄ και της βασίλισσας της Γαλλίας Μαρίας Αντουανέττας. Ως βασίλισσα προέβη σε μια σειρά μεταρρυθμίσεων στο πλευρό του συζύγου της όπως η ανάκληση της απαγόρευσης της μασονίας, η ανάπτυξη του ναυτικού με την βοήθεια του ευνοουμένου της Τζον Άκτορ και στην οριστική απόσυρση της Ισπανικής επιρροής στην Νάπολη. Ήταν οπαδός της πεφωτισμένης απολυταρχίας όπως τα αδέλφια της αλλά με την έκρηξη της Γαλλικής επανάστασης μετέτρεψε από φόβο την χώρα της σε ένα αστυνομοκρατούμενο κράτος. 

Παντρεύτηκε τον Φερδινάνδο των Δύο Σικελιών, γιό του Ισπανού βασιλιά Καρόλου Γ΄, όταν ήταν ακόμα ινφάντης της Ισπανίας, ως τμήμα της συμφωνίας μεταξύ των Αψβούργων και των Βουρβόνων της Ισπανίας. Όταν απέκτησε διάδοχο (1775) μπήκε στο Συμβούλιο Επικρατείας. Όπως η μητέρα της ακολούθησε την ίδια τακτική με συμμαχίες λόγω γάμων με ισχυρές βασιλικές οικογένειες, έκανε την Νάπολη κέντρο επιστημών και τεχνών. Μετά την έκρηξη της Γαλλικής επανάστασης και την εκτέλεση της αδελφής της, Μαρίας Αντουανέττας στράφηκε σε συμμαχία με την Αγγλία και την Αυστρία κατά της Γαλλίας του Ναπολέοντα. Όταν οι Γάλλοι που είχαν καταλάβει την Ρώμη έκαναν εισβολή στην Νάπολη δραπέτευσε με τον σύζυγο της στην Σικελία τον Δεκέμβριο του 1798. Ένα μήνα αργότερα ανακηρύχθηκε στην Νάπολη η Παρθαινοπαία Δημοκρατία που αποκήρυξε για έξι μήνες τη δυναστεία των Βουρβόνων από την πόλη. Το 1806 η Μαρία Καρολίνα εκθρονίστηκε για δεύτερη φορά από τις Γαλλικές δυνάμεις κατέφυγε στην Βιέννη όπου έζησε έως τον θάνατο της έναν χρόνο πριν την παλινόρθωση του συζύγου της.
Παύλος Μαρία Βοναπάρτης

Ο Παύλος Μαρία Βοναπάρτης (19 Φεβρουαρίου 1809 Κανίνο, Ιταλία – 7 Σεπτεμβρίου 1827 Ναύπλιο), ήταν πρίγκιπας της Οικογένειας Βοναπάρτη, ανιψιός του Μεγάλου Ναπολέοντα. Υπήρξε φιλέλληνας και έλαβε μέρος στον πόλεμο της Ανεξαρτησίας της Ελλάδας.
Ιωάννης Βαρβιτσιώτης

Ο Ιωάννης Βαρβιτσιώτης του Μιλτιάδη (2 Αυγούστου 1933) είναι Έλληνας νομικός και πολιτικός που διετέλεσε επί σειρά ετών βουλευτής της ΕΡΕ και της Νέας Δημοκρατίας, πολλές φορές υπουργός, ευρωβουλευτής και αντιπρόεδρος της Νέας Δημοκρατίας (1993 - 1997).

Χρημάτισε υφυπουργός Εσωτερικών (1974), υφυπουργός Εξωτερικών (1974 - 1975), υπουργός Εμπορίου (1975 - 1977), υπουργός Εθνικής Παιδείας και Θρησκευμάτων (1977 - 1980), υπουργός Εθνικής Άμυνας (1989 και 1990 - 1993) και υπουργός Δικαιοσύνης (1992, ταυτόχρονα με τη θητεία του στο Εθνικής Άμυνας).
Λε Ρομπέρ

Το Λε Ρομπέρ (γαλλικά: "Le Robert") είναι γαλλική κοινότητα στον υπερπόντιο νομό και περιοχή της Μαρτινίκας.

Οι κάτοικοί του είναι γνωστοί ως Ρομπερτέν (γαλλικά: "Robertins").
Λε Μαριγκό

Το Λε Μαριγκό (γαλλικά: "Le Marigot") είναι γαλλική κοινότητα στον υπερπόντιο νομό και περιοχή της Μαρτινίκας.

Οι κάτοικοί του είναι γνωστοί ως Μαριγκοταίν (γαλλικά: "Marigotains").
Ντιντό

Οι Ντιντό (Didot) ήταν οικογένεια Γάλλων τυπογράφων και εκδοτών. 

Ο Φρανσουά Ντιντό ο Πρεσβύτερος χαράσσει το 1775 μια πρώτη μορφή νέων στοιχείων, που ακόμα μοιάζουν με τα Garamond, και εμπιστεύεται την κατασκευή τους στον Φουρνιέ. Μια δεύτερη μορφή των στοιχείων, όπου το νεοκλασικό ύφος είναι πιο εμφανές, χαράσσεται για τον Didot από τον Βαφλάρ και χρησιμοποιείται αρχικά για την έκδοση των "Κήπων του Αβά Ντελίλ" το 1782. Πρόκειται για τα στοιχεία που γίνονται γνωστά με την μνημειώδη σειρά που εκδίδει ο Didot, τυπογράφος του Πρίγκιπα, «για την εκπαίδευση της Α. Μ. του Διαδόχου» και κυρίως με τον Τηλέμαχο του 1785: τους αναγνωρίζουμε στην αυστηρά οριζόντια μορφή των αγγελτηρίων μνημοσύνων.

Οι Ντιντό δημιουργούν τότε μια πραγματική αυτοκρατορία στον τομέα του βιβλίου: ο Φρανσουά Αμπρουάζ διευθύνει το τυπογραφείο του Παρισιού, ο αδερφός του, Πιέρ-Φρανσουά, είναι επίσης τυπογράφος και διευθύνει από το 1789 το μεγάλο χαρτοποιείο της Εσόν, ενώ ο πρωτότοκος γιος του, Φερμέν Ντιντό (1732-1793), ασχολείται με τη χάραξη στοιχείων και με το τυπογραφικό χυτήριο.

Ο νεοκλασικός ρυθμός ανταποκρίνεται απόλυτα στην προτίμηση που κυριαρχεί την περίοδο της Επανάστασης, κατά την οποία είναι διαρκείς οι αναφορές στην αρχαία Ρώμη: με τους πίνακες του Νταβίντ (1748-1825) και των μαθητών του, ο νεοκλασικισμός κυριαρχεί στο χώρο της ζωγραφικής και σύντομα της χαρακτικής. Τα στοιχεία Didot επιβάλλονται τότε ως πρότυπο τόσο στη Γαλλία όσο και στο εξωτερικό. Ο Ντιντό πραγματοποιεί αλλεπάλληλες μνημειώδεις εκδόσεις των Έργων του Βιργιλίου και του Ρακίνα, που αποτελούν αξεπέραστα δείγματα τυπογραφικής τέχνης.

Το χαρτί είναι το καινούριο velin, η πολυτελής εικονογράφηση φτιάχνεται με χαλκογραφία και διατηρώντας το κλασικό πλαίσιο του σκηνογραφικού κύβου, αναπτύσσει μια αισθητική θεατρική και ταυτόχρονα ηρωική. Η Επανάσταση έχει ολοκληρωθεί, οι νέοι μύθοι ονομάζονται αρετή, πατρίδα και όλο και περισσότερο, ήρωας. Εντούτοις το ύφος των Ντιντό θα διαδοθεί ελάχιστα, ακόμα και στην ίδια τη Γαλλία τα καινούρια στοιχεία είναι ακριβά και η πελατεία μερικές φορές παραμένει προσκολλημένη στη λεπτεπίλεπτη χαρά του στιλ του Λουδοβίκου ΙΕ'. Ο Μπαλζάκ υπογραμμίζει τις διαφορές αυτές περιγράφοντας το τυπογραφείο του πατέρα Σεσάρ στο Ανγκουλέμ.
Λε Μαρέν

Το Λε Μαρέν (γαλλικά: "Le Marin") είναι γαλλική κοινότητα στον υπερπόντιο νομό και περιοχή της Μαρτινίκας.

Οι κάτοικοί του είναι γνωστοί ως Μαρινουά (γαλλικά: "Marinois").
Θιουτάτ Εσπορτίβα Ζοάν Γκαμπέρ

Η Θιουτάτ Εσπορτίβα Ζοάν Γκαμπέρ είναι ένα προπονητικό κέντρο και ακαδημία που αποτελεί βάση του καταλανικού ποδοσφαιρικού συλλόγου, Μπαρτσελόνα, η οποία άνοιξε επίσημα την 1η Ιουνίου 2006, και ονομάστηκε προς τιμήν του Ζοάν Γκαμπέρ, του ιδρυτή της ομάδας.

Βρίσκεται στο Σαντ Ζοάν Ντεσπί και καλύπτει έκταση μεγέθους 136.839 m2 και χρησιμοποιείται από το 2006 για την προπόνηση και τους αγώνες των ομάδων νέων και από τον Ιανουάριο του 2009 για την προπόνηση της πρώτης ομάδας. Έχει χρησιμοποιηθεί επίσης από πολλά από τα υπόλοιπα τμήματα του συλλόγου στα οποία περιλαμβάνονται το Μπάσκετ, το Χάντμπολ και το Φούτσαλ που χρησιμοποιούν εγκαταστάσεις όπως το κλειστό γήπεδο. Από την στιγμή που αυτές οι εγκαταστάσεις έχουν παραδωθεί πλήρως προς χρήση, όλες οι ομάδες νέων που χρησιμοποιούσαν τις εγκαταστάσεις του Καμπ Νόου, με κυριότερες το Μίνι Εστάντι και το Παλάου Μπλαουγκράνα, προπονούνται πλέον εδώ.
Η πρώτη ομάδα του ποδοσφαιρικού τμήματος της Μπαρτσελόνα μετακόμισε σε αυτές τις εγκαταστάσεις στις 19 Ιανουαρίου 2009. Αυτό επέφερε τον τερματισμό 30 ετών ιστορίας κατά τα οποία η πρώτη ομάδα χρησιμοποιούσε ως χώρο προπόνησης τις, σαφώς μικρότερες, προπονητικές εγκαταστάσεις (γνωστές ως Λα Μασία) που βρίσκονταν δίπλα στο Καμπ Νόου. Οι εγκαταστάσεις της πρώτης ομάδας είναι ίδιες με αυτές του Καμπ Νόου και στην αρχή της σεζόν 2009/2010 περιελάμβαναν μια πισίνα κανονικών διαστάσεων και σάουνες για την αποθεραπεία των παικτών.

Το 2011 νέες κτιριακές εγκαταστάσεις άνοιξαν στον χώρο, για να φιλοξενήσουν τους νεαρούς παίκτες της Μπαρτσελόνα οι οποίοι προηγουμένως φιλοξενούνταν στην Λα Μασία. Αυτές περιελάμβαναν χώρο ικανό να φιλοξενήσει έως 85 παίκτες. 

Η έκταση στην οποία βρίσκεται η Θιουτάτ Εσπορτίβα αγοράστηκε από τον σύλλογο το 1989 και απέχει μόλις 4.5 km απόστασης από το Καμπ Νόου και συνδέεται απευθείας μέσω του δρόμου μεταξύ Βαρκελώνης και Σαντ Ζοάν Ντεσπί. 

Η Θιουτάτ Εσπορτίβα κόστησε περίπου 68 εκατομμύρια ευρώ, εκ των οποίων τα 25.6 αντιστοιχούσαν στην αστικοποίηση και τα 42.5 στο συνολικό κόστος κατασκευής. Η ομάδα πώλησε δύο οικόπεδα που είχε στην κατοχή της, το πρώτο στις 21 Ιουνίου 2002 και το δεύτερο στις 20 Φεβρουαρίου 2003, για ποσά ύψους 29.7 και 15.9 εκατομμυρίων ευρώ, με στόχο να καλυφτούν τα έξοδα της κατασκευής. Το υπόλοιπο των χρημάτων επενδύθηκε στην ίδια την ομάδα, ένα ποσό ύψους 22.5 εκατομμυρίων ευρώ.
Γκρος Ιλέτ

Το Νησί Γκρος Ιλέτ (γαλλικά: Gros Îlet, "Μεγάλη Νήσος") είναι ένα μικρό ακατοίκητο νησί της γαλλικής υπερπόντιας περιοχής Μαρτινίκη. Ανήκει στο Διαμέρισμα Λε Μαρίν. Παρά το όνομά του, είναι πολύ μικρό. Βρίσκεται βορειοανατολικά των νησιών Λε Τρουά Ιλέτ, νοτιοδυτικά του νησιού Πετίτ Ιλέτ αι βόρεια του νησιού Μαρτινίκη.
Διαμέρισμα Λε Μαρέν

Το Διαμέρισμα Λε Μαρέν (γαλλικά: Arrondissement du Marin) είναι ένα διαμέρισμα της γαλλικής υπερπόντιας περιοχής Μαρτινίκα. Έχει έκταση 409 τ.χλμ. και πληθυσμό 106.818 κατοίκων (1999). Πρωτεύουσα είναι η Λε Μαρέν.
Σταμάτης Συρίγος

Ο Σταμάτης Συρίγος (γεν. Πειραιάς, 21 Ιουνίου 1974) είναι Έλληνας πρώην ποδοσφαιριστής, που αγωνιζόταν σαν αμυντικός μέσος.

Έχει κάνει πολυετή καριέρα στην Α΄Εθνική και στις υπόλοιπες κατηγορίες, με τα χρώματα 14 διαφορετικών ομάδων, ενώ συνολικά έχει ξεπεράσει τις 300 συμμετοχές σε επίσημους αγώνες πρωταθλήματος.

Είναι γιος του παλαίμαχου τερματοφύλακα Βαγγέλη Συρίγου, τον οποίο μιμήθηκε σε αγωνιστική μακροβιότητα.

Πλέον, ο Σταμάτης Συρίγος ασχολείται με τα ποδοσφαιρικά κοινά, καθώς έχει εκλεγεί και προσφέρει στο χώρο σαν Ειδικός Γραμματέας του Π.Σ.Α.Π.
Ιωάννης Κασουλίδης

Ο Ιωάννης Κασουλίδης είναι Ελληνοκύπριος πολιτικός. Διετέλεσε Υπουργός Εξωτερικών, Κυβερνητικός Εκπρόσωπος, Ευρωβουλευτής και βουλευτής.
Λαβίνιε

Το Νησί Λαβίνιε (γαλλικά: Lavigne) είναι ένα μικρό ακατοίκητο νησί της γαλλικής υπερπόντιας περιοχής Μαρτινίκη. Ανήκει στο Διαμέρισμα Λε Μαρίν και στο καντόνι και στην κοινότητα Λε Φρανσουά. Βρίσκεται βόρεια της πόλης Λε Φρανσουά και δυτικά του μικρού νησιού Λαπίνς. Βρίσκεται στον Κόλπο του Λε Φρανσουά.
Λεωνίδας Δαμουράς

Ο Λεωνίδας Δαμουράς (γεν. Αιγάλεω, 28 Μαΐου 1963) είναι Έλληνας παλαίμαχος πρώην διεθνής ποδοσφαιριστής, 
με θητεία στην Α΄Εθνική, αλλά και τις υπόλοιπες κατηγορίες. Αγωνιζόταν στη μεσαία γραμμή.
Γιουβένκους

Ο Γιουβένκους ή ελληνοποιημένα Ιουβέγκος (λατ.: "Gaius Vettius Aquilinus Juvencus") ήταν ισπανικής καταγωγής ιερέας και ο πρώτος λατίνος χριστιανός ποιητής. Άκμασε την εποχή του Κωνσταντίνου του Μεγάλου.
Λε Καρμπέ

Το Λε Καρμπέ (γαλλικά: "Le Carbet") είναι γαλλική κοινότητα στον υπερπόντιο νομό και περιοχή της Μαρτινίκας.

Οι κάτοικοί του είναι γνωστοί ως Καρμπεσιέν (γαλλικά: "Carbetiens").
Λε Πρεσέρ

Το Λε Πρεσέρ (γαλλικά: "Le Prêcheur") είναι γαλλική κοινότητα στον υπερπόντιο νομό και περιοχή της Μαρτινίκας.

Οι κάτοικοί του είναι γνωστοί ως Πρεσοτέν (γαλλικά: "Préchotins").
CEV Τσάμπιονς Λιγκ πετοσφαίρισης γυναικών 2012–13

Το CEV Τσάμπιονς Λιγκ πετοσφαίρισης γυναικών 2012–13 ήταν η 53η σεζόν του πετοσφαιρικού διασυλλογικού Ευρωπαϊκού πρωταθλήματος που διοργανώνεται από την Ευρωπαϊκή Συνομοσπονδία Πετοσφαίρισης ("Confédération Européenne de Volleyball" ή "CEV") και η 5η σεζόν με την σημερινή του μορφή ως CEV Τσάμπιονς Λιγκ. Στη διοργάνωση συμμετείχαν 24 ομάδες σε σχέση με την περίοδο 2011-12 που ήταν 20. Νικήτρια ανεδείχθη η ομάδα της Βάκιφμπανκ από την Κωνσταντινούπολη (2ος τίτλος).
Στάδιο Τσερνομόρετς

Το Στάδιο Τσερνομόρετς είναι ποδοσφαιρικό στάδιο που χτίστηκε το 2011, στην Οδησσό της Ουκρανίας. Είναι απόγονος του «Κεντρικού Σταδίου της Ναυτιλιακής Εταιρίας της Μαύρης Θάλασσας», το οποίο γκρεμίστηκε το 2009. Το στάδιο έχει χωρητικότητα 34.164 ατόμων και αποτελεί έδρα της ΦΚ Τσερνομόρετες Οδησσού. Ο πρώτος αγώνας που φιλοξένησε, στις 19 Νοεμβρίου 2011, ήταν ο αγώνας μεταξύ των ΦΚ Τσερνομόρτες Οδησσού και ΦΚ Καρπάτι Λβιβ, ο οποίος έληξε με σκορ 2:2. Το στάδιο αναμενόταν να φιλοξενήσει αγώνες του Euro 2012, αλλά απέτυχε.
Λε Λαμαντέν

Το Λε Λαμαντέν (γαλλικά: "Le Lamentin") είναι γαλλική κοινότητα στον υπερπόντιο νομό και περιοχή της Μαρτινίκας.

Οι κάτοικοί του είναι γνωστοί ως Λαμαντινουά (γαλλικά: "Lamentinois").
Νίκος Μπαϊρακτάρης

right|200 px|thumb|Τιμητικό δίπλωμα του συλλόγου της Ιεράπολης Αιγάλεω, για την προσφορά του Ν. ΜπαϊρακτάρηΟ Νίκος Μπαϊρακτάρης (Αθήνα, 1926-Αιγάλεω 8 Ιανουαρίου 2001, 1.80 μ.) ήταν Έλληνας τερματοφύλακας και προπονητής ποδοσφαίρου. Επίσης, ήταν διεθνής με την ομάδα των Ενόπλων Δυνάμεων.
Γκουγιάβ

Η Γκουγιάβ ("Gouyave") είναι η δεύτερη σε πληθυσμό και τρίτη σε έκταση μεγαλύτερη πόλη της Γρενάδας. Είναι η πρωτεύουσα της ενορίας του Αγίου Ιωάννη. Έχει πληθυσμό 4.378 κατοίκους.
Καρριακού και Μικρή Μαρτινίκα

Η Καρριακού και Μικρή Μαρτινίκα (γαλλικά: Carriacou et Petite Martinique) είναι μια ανεξάρτητη περιοχή της Γρενάδα. Αποτελείται από δύο κυρίως νησιά, την Καρριακού και τη Μικρή Μαρτινίκα. Τα δύο αυτά νησιά ανήκουν στις Γρεναδίνες και είναι το δεύτερο και τρίτο αντίστοιχα μεγαλύτερο νησί της Γρενάδας. Η Καρριακού είναι μάλιστα το μεγαλύτερο νησί των Γρεναδίνων.
Διαμέρισμα Φορ-ντε-Φρανς

Το Διαμέρισμα Φορ-ντε-Φρανς (γαλλικά: Arrondissement de Fort-de-France) είναι ένα διαμέρισμα της γαλλικής υπερπόντιας περιοχής Μαρτινίκη. Έχει έκταση 171 τ.χλμ. και πληθυσμό 166.139 κατοίκων (1999). Πρωτεύουσα είναι η Φορ-ντε-Φρανς, πρωτεύουσα όλου του νησιού.
Μπελμόν

Η Μπελμόν ("Belmont") είναι ένα χωριό της Γρενάδας. Βρίσκεται στην ενορία του Αγίου Πατρικίου. Είναι ο όγδοος σε πληθυσμό μεγαλύτερος οικισμός της Γρενάδας μετά τον Άγιο Γεώργιο, την Γκουγιάβ, την Γκρενβίλ, τον Άγιο Δαβίδ, τη Σωτέρ, το Χίλσμπορο και τη Βικτόρια.
Γαβριήλ Κατακάζης

Ο Γαβριήλ Κατακάζης (17 Ιουλίου 1794 - 25 Απριλίου 1867) ήταν Ρώσος διπλωμάτης, μυστικός σύμβουλος, αλλά και "Απόστολος" της Φιλικής Εταιρείας.
Λ'Απέλ

Η Λ'Απέλ (αγγλικά: L'Apelle) είναι ένα χωριό της Γρενάδα. Ανήκει στην Καρριακού και Μικρή Μαρτινίκη και βρίσκεται στο νησί Καρριακού.
Μπογκλέ

Η Μπογκλέ (γαλλικά: Bogles) ή Μπελβεντέρ (Belvendere) είναι ένα χωριό της Γρενάδα. Ανήκει στην Καρριακού και Μικρή Μαρτινίκη και στο νησί Καρριακού.
Πίους Χάιντς

Ο Πίους Χάιντς (γερμ.: "Pius Heinz") (γεννημένος στις 4 Μαΐου 1989) είναι ένας Γερμανός επαγγελματίας παίκτης πόκερ από τη Βόννη, γνωστός ως ο νικητής της Κύριας Διοργάνωσης του Παγκοσμίου Πρωταθλήματος Πόκερ 2011. Είναι ο πρώτος γερμανός παίκτης που έλαβε το βραχιόλι της Κύριας Διοργάνωσης. 

Στον τελικό που διεξήχθη στο Λας Βέγκας ο Γερμανός κέρδισε το ποσό των 6.5 εκατ. ευρώ. Ο Χάινζ κέρδισε τον Τσέχο Μάρτιν Στάσζκο, που κέρδισε 4 εκατ. ευρώ για την δεύτερη θέση. Υπήρξαν συνολικά οκτώ αλλαγές στο προβάδισμα των δύο παικτών στις πέντε ώρες παιχνιδιού που έπαιξαν μεταξύ τους.
Λώριστον

Η Λώριστον (γαλλικά: Lauriston) είναι ένα χωριό της Γρενάδα. Ανήκει στην Καρριακού και Μικρή Μαρτινίκη και στο νησί Καρριακού.
Χανς Μπούργκμαϊρ ο πρεσβύτερος

Ο Χανς Μπούργκμαϊρ ο πρεσβύτερος (γερμανικά: "Hans Burgkmair der Ältere", 1473 – 1531) ήταν Γερμανός χαράκτης, ζωγράφος, προσωπογράφος και εικονογράφος, το έργο του οποίου εντάσσεται στο καλλιτεχνικό ρεύμα της Βορειοευρωπαϊκής Αναγέννησης. Συχνά αναφέρεται ως ο πρώτος Γερμανός καλλιτέχνης που ενσωμάτωσε στο έργο του στοιχεία από την Ιταλική Αναγέννηση, αλλά και ως ο πρώτος χαράκτης που χρησιμοποίησε την τεχνική του κιαροσκούρο στις ξυλογραφίες του.
Μαρί-Γκαλάντ

Η Μαρί-Γκαλάντ, επίσης γνωστή ως «νήσος των εκατό μύλων», είναι νησί του αρχιπελάγους των Αντιλών το οποίο βρίσκεται σε απόσταση 30 χιλιομέτρων από τις ακτές της Γουαδελούπη, στην οποία υπάγεται διοικητικά. Η έκτασή της της τάξεως των 158 τ.χλμ. την καθιστά ως το τρίτο νησί των Γαλλικών Αντιλλών, μετά τη Γουαδελούπη (1434 τ.χλμ.), που αποτελείται από την Μπας-Τερ (848 τ.χλμ.) και την Γκραντ-Τερ (586 τ.χλμ.), καθώς και τη Μαρτινίκα (1128 τ.χλμ.).

Κυρίως απασχολούμενο με τον αγροτικό τομέα, το νησί γνωρίζει επίσης την ενασχόληση με την αλιεία, ενώ αρχίζει, σταδιακά, να επεκτείνεται και στον τουριστικό τομέα. Η Μαρί-Γκαλάντ φέρει τον τίτλο του "Pays", όπως αυτός ορίζεται στην γαλλική τοπική αυτοδιοίκηση, κάτι που ενθαρρύνει τις συντονισμένες δράσεις εκ μέρους των κοινοτήτων που την αποτελούν, ενώ ενθαρρύνει, επίσης, την τοπική παραγωγή. Όπως και στη Γουαδελούπη, η επίσημη γλώσσα είναι η γαλλική, ενώ τοπική γλώσσα η κρεολική.
Γουίλιαμ Ρότζερ Πάτον

Ο Γουίλιαμ Ρότζερ Πάτον (William Roger Paton) ή όπως αναφερόταν στα βιβλία του W.R. Paton (Αμπερντήν, Σκωτία, 9 Φεβρουαρίου 1857 - Βαθύ, Σάμος, 21 Απριλίου 1921) ήταν επιγραφολόγος, συγγραφέας και μεταφραστής αρχαίων ελληνικών κειμένων και ποιητών, κυρίως γνωστός για τη μετάφραση του της Ελληνικής ανθολογίας και του έργου «Ιστορίες» του Πολύβιου.
Κολόμπους

To Κολόμπους (αγγλικά: "Columbus", ορθή προφορά Κολάμπους) είναι πρωτεύουσα και μεγαλύτερη πόλη της αμερικανικής πολιτείας Οχάιο. Η εκτίμηση του πληθυσμού του Κολόμπους για το 2021, εκτιμάται στους 913,921 κατοίκους, κατατάσσοντάς την ως η 14η μεγαλύτερη πόλη των ΗΠΑ. Στην μητροπολιτική περιοχή του Κολόμπους, η οποία περιλαβάνει πέρα από τη κομητεία Φράνκλιν, έδρα της οποίας είναι το Κολούμπους, τις κομητείες Ντέλαγουερ, Φέαρφιλντ, Λίκιν, Μάντισον, Μόροου, Πικαγουέι και Γιούνιον, κατοικούν 2,122,271 άνθρωποι. Είναι η 32η πολυπληθέστερη μητροπολιτική των ΗΠΑ και τρίτη στο Οχάιο μετά τις μητροπολιτικές περιοχές του Σινσινάτι και του Κλίβελαντ.
Σέρχιο Ράμος

Ο Σέρχιο Ράμος Γκαρθία (ισπανικά: "Sergio Ramos García", 30 Μαρτίου 1986) είναι Ισπανός ποδοσφαιριστής που παίζει για την εθνική ομάδα Ισπανίας. Αγωνίζεται ως κεντρικός αμυντικός και θεωρείται ένας από τους κορυφαίους αμυντικούς όλων των εποχών. 

Ξεκίνησε την καριέρα του στην Σεβίλλη,κάνοντας εξαιρετικές εμφανίσεις και έτσι το 2005 πήγε στην Ρεάλ Μαδρίτης. Από τότε,είναι βασικός και αναντικατάστατος παίκτης. Με την ομάδα της Μαδρίτης, κέρδισε 18 διακρίσεις και εξελίχθηκε σε έναν από τους μεγαλύτερους σκόρερ στην Λα Λίγκα από την θέση του αμυντικού. Σε διεθνές επίπεδο, εκπροσώπησε την Εθνική Ισπανίας σε τρία Μουντιάλ και τρία Γιούρο. Κέρδισε το Παγκόσμιο Κύπελλο Ποδοσφαίρου το 2010, το Ευρωπαϊκό Πρωτάθλημα 2008 και το Ευρωπαϊκό Πρωτάθλημα 2012. Έκανε την πρώτη του εμφάνιση με το εθνόσημο στην ηλικία των 18 και το 2013 έγινε ο νεότερος παίκτης στην ιστορία της Εθνικής που φτάνει τις 100 συμμετοχές. Από το 2020 είναι ο κάτοχος του ρεκόρ Ευρώπης διεθνών συμμετοχών (κατάλογος ποδοσφαιριστών ανδρών με 150 ή περισσότερες διεθνείς συμμετοχές).
Νορθ Βίλλατζ

Το Νορθ Βίλλατζ (αγγλικά: North Village) είναι ένα χωριό της Γρενάδα. Είναι η πρωτεύουσα του νησιού της Μικρής Μαρτινίκης.
Μικρή Μαρτινίκα

Η Μικρή Μαρτινίκα (γαλλικά: Petite Martinique) είναι το τρίτο μεγαλύτερο νησί της Γρενάδα. Ανήκει στην Καρριακού και Μικρή Μαρτινίκη. Έχει έκταση 586 άκρα και πληθυσμό περίπου 900 κατοίκων. Η πρωτεύουσά της είναι η Νορθ Βίλλατζ.
Υπουργείο Ναυτικών

Το Υπουργείο Ναυτικών (1846-1949) ήταν ένα από τα πρώτα υπουργεία του ελληνικού κράτους που είχε ευθύνη για τα ναυτικά θέματα, τόσο στρατιωτικά όσο και εμπορικά. 

Πριν την ίδρυση του Βασιλείου της Ελλάδος, ήδη από την Προσωρινή Διοίκηση της Ελλάδος που προέκυψε από την Ελληνική Επανάσταση του 1821, είχε δημιουργηθεί το Μινιστέριον των Ναυτικών. Μετά την άφιξη του Καποδίστρια, αλλά και στα χρόνια της Βασιλείας του Όθωνα, είχε τον τίτλο Επί των Ναυτικών Γραμματεία της Επικράτειας.

Μετά το 1945 το Υπουργείο Ναυτικών κράτησε μόνο το πολεμικό του τμήμα, ενώ το εμπορικό του σκέλος εξελίχθηκε στο Υπουργείο Εμπορικής Ναυτιλίας (από την Κυβέρνηση Γεωργίου Παπανδρέου Μαΐου 1944). Στη συνέχεια το Υπουργείο Ναυτικών υπαγόταν μαζί με τα Υπουργεία Στρατιωτικών και Αεροπορίας αρχικά στον Πρωθυπουργό και σταδιακά σε έναν υπουργό υπεύθυνο για τα Υπουργεία Στρατιωτικών, Ναυτικών και Αεροπορίας, μέχρι το 1950, οπότε ιδρύθηκε από την Κυβέρνηση Νικολάου Πλαστήρα 1950 το Υπουργείο Εθνικής Αμύνης, στο οποίο υπάγονταν οι υπηρεσίες του Υπουργείου Ναυτικών ως υφυπουργείο, μέχρι το 1953 στην Κυβέρνηση Αλέξανδρου Παπάγου 1952, οπότε διορίστηκε ο τελευταίος υφυπουργός Ναυτικών.
Ομοσπονδιακή Τράπεζα των ΗΠΑ

Το κεντρικό κτίριο της Ομοσπονδιακής Τράπεζας, Eccles Building, [[Ουάσινγκτον (Περιφέρεια της Κολούμπια)|Washington, D.C.]]
Η Ομοσπονδιακή Τράπεζα των ΗΠΑ (αγγλικά "Federal Reserve System" ή "Federal Reserve", μεταφράζεται ως "Ομοσπονδιακό Αποθεματικό Σύστημα", επίσης γνωστή ανεπίσημα και ως Fed, "Φεντ"), είναι το κεντρικό τραπεζικό σύστημα των Ηνωμένων Πολιτειών. Ιδρύθηκε στις 23 Δεκεμβρίου 1913 με την ψήφιση του νόμου "Federal Reserve Act", σε μεγάλο βαθμό σε απάντηση σε μια σειρά συμβάντων χρηματοοικονομικού πανικού, και ιδιαίτερα της σοβαρής τραπεζικής κρίσης του 1907. Με την πάροδο του χρόνου, οι ρόλοι και οι αρμοδιότητες της Ομοσπονδιακής Τράπεζας των ΗΠΑ έχουν επεκταθεί και η δομή της έχει εξελιχθεί. Γεγονότα όπως η Μεγάλη Ύφεση ήταν σημαντικοί παράγοντες που οδήγησαν σε αλλαγές στο σύστημα της Ομοσπονδιακής Τράπεζας.

Από τις 3 Φεβρουαρίου 2014, εν ενεργεία πρόεδρος του Fed είναι η οικονομολόγος Τζάνετ Γέλεν, που είναι και η πρώτη γυναίκα στο αξίωμα αυτό.
Όιστινς

Η Όιστινς (αγγλικά: Oistins) είναι ένα χωριό των Μπαρμπάντος. Είναι η πρωτεύουσα της ενορίας της Εκκλησίας του Χριστού. Έχει πληθυσμό 1.293 κατοίκων (2001).
Παλαιομέτοχο

Το Παλαιομέτοχο είναι κοινότητα της επαρχίας Λευκωσίας στην Κύπρο.
Λεονάρντο Σάσα

Ο Λεονάρντο Σάσα (Leonardo Sciascia) γεννήθηκε στο Ρακαλμούτο της Ιταλίας στις 8 Ιανουαρίου 1921 και πέθανε στο Παλέρμο στις 20 Νοεμβρίου 1989. Ήταν Ιταλός συγγραφέας, δημοσιογράφος, πολιτικός, ποιητής, σκηνοθέτης και δραματουργός.
Γιόος φαν Κλέφε

Ο Γιόος φαν Κλέφε (ολλανδικά: "Joos van Cleve ή Cleef", περ. 1485 - περ. 1540) ήταν Φλαμανδός ζωγράφος και προσωπογράφος, το έργο του οποίου εντάσσεται στο καλλιτεχνικό ρεύμα της Βορειοευρωπαϊκής Αναγέννησης. Είναι επίσης καταγεγραμμένος με την επωνυμία Γιόος φαν ντερ Μπέκε ("Joos van der Beke"). Η δουλειά του χαρακτηρίζεται ως απλοϊκή, εκλεκτική, και συντηρητική. Στα έργα του συνδυάζει την παράδοση με νέα στοιχεία. Υπήρξε ένας από τους πρώτους καλλιτέχνες που απεικόνισαν τοπία στο φόντο των έργων του, τεχνική που άνθησε κυρίως κατά το 16ο αιώνα.
Μπελπλαίν

Η Μπελπλαίν (αγγλικά: Belleplaine) είναι ένα χωριό των Μπαρμπάντος. Ανήκει στην ενορίας του Αγίου Ανδρέα. Έχει πληθυσμό περίπου 1.000 κατοίκων (2000).
Μεσαναγρός

Το ή η Μεσαναγρός είναι ένα χωρίο που βρίσκεται στο νησί της Ρόδου, Ελλάδα. Ανήκει στο δήμο της νότιας Ρόδου και βρίσκεται σε απόσταση 83χλμ από την πόλη της Ρόδου. Σημαίνει καλλιεργημένο, περιφραγμένο βυζαντινό μεγάλο αγρόκτημα.
Η ιστορία του χωριού χάνεται στα βάθη των αιώνων, όπως μαρτυρούν ιστορικοί και περιηγητές. Έχει πολλά και παλιά μοναστήρια, όπως αυτό της Παναγίας Σκιαδενής που γιορτάζει στις 8 Σεπτεμβρίου.
Το Μεσαναγρό, είναι ένα χωριό κρυμμένο ανάμεσα στα βουνά. Μικρά σπίτια, δείγματα της λαϊκής αγροτικής αρχιτεκτονικής, αντιπροσωπεύουν την παράδοση του τόπου. Ενδιαφέρον παρουσιάζει στην πλατεία του Μεσαναγρού η εκκλησία της Κοιμήσεως της Θεοτόκου, χτισμένη το 13ο αι. στη θέση του μεσαίου κλίτους μεγάλης τρίκλιτης παλαιοχριστιανικής βασιλικής του 6ου αι.
Ενδιαφέρον παρουσιάζει η επίσκεψη στην περιοχή Σκάλα του Αγίου Θωμά, ένα τοπίο με καταρράκτες, δάσος κωνοφόρων και πλούσια πανίδα και χλωρίδα. Το ανέβασμα στο ύψωμα Σταυρός δίνει τη δυνατότητα στον επισκέπτη να δει και τις δύο θάλασσες που βρέχουν τη νότια Ρόδο, από την ανατολική και τη δυτική πλευρά.
Κοντά στο Μεσαναγρό βρίσκεται η Ιερά Μονή Παναγίας Σκιαδενής, που οφείλει την ονομασία της στο σκιάδων (δηλαδή σκιερό, θερινό τοπίο). Για τη θαυματουργή εικόνα της δημιουργήθηκαν πολλοί θρύλοι.
Δε Γκλιμπ

Η Δε Γκλιμπ (αγγλικά: The Glebe) είναι ένα χωριό των Μπαρμπάντος. Ανήκει στην ενορίας του Αγίου Γεωργίου.
Μπούλκελυ

Η Μπούλκελυ (αγγλικά: Bulkeley) είναι ένα χωριό των Μπαρμπάντος. Είναι η πρωτεύουσα της ενορίας του Αγίου Γεωργίου. Έχει πληθυσμό 1.142 κατοίκων (2004).
Μιλγουόκι

thumb|260px|Το Μιλγκουόκι όπως φαίνεται από τη λίμνη Μίσιγκαν
Το Μιλγουόκι ή "Μιλγουώκι" (αγγλικά: "Milwaukee") είναι η μεγαλύτερη πόλη στην αμερικανική πολιτεία Ουισκόνσιν, 28η πιο πολυπληθής πόλη των ΗΠΑ και 39η πιο πολυπληθής περιοχή των ΗΠΑ. Είναι έδρα της κομητείας Μιλγουόκι και είναι κτισμένη στην δυτική όχθη της λίμνης Μίσιγκαν. Σύμφωνα με την απογραφή του 2010, η πόλη του Μιλγουόκι έχει πληθυσμό 594.833 κατοικών. Επίσης, το Μιλγκουόκι είναι πολιτιστικό και οικονομικό κέντρο της Μητροπολιτικής περιοχής του Μιλγουόκι, που περιλαμβάνει επίσης τις πόλεις Ρασίν και Γουκίσα, η οποία έχει πληθυσμό 1.751.316 όσον αφορά στο 2010. Το Μιλγουόκι επίσης είναι ευρύτερο κέντρο μιας περιοχής που περιλαμβάνει επτά κομητείες με εκτιμώμενο πληθυσμό 2.014.032 το 2008.
Χόουλταουν

Η Χόουλταουν (αγγλικά: Holetown) είναι ένα χωριό των Μπαρμπάντος. Είναι η πρωτεύουσα της ενορίας του Αγίου Ιακώβου. Έχει πληθυσμό 1.087 κατοίκων (2001).
Αλεξάντρ Ανιουκόφ

Ο Αλεξάντρ Γκενάντιεβιτς Ανιουκόφ (ρωσικά: Александр Геннадьевич Анюков) γεννήθηκε στις 28 Σεπτεμβρίου 1982 στην Σαμάρα και είναι Ρώσος αμυντικός, ο οποίος παίζει στην Ζενίτ Αγίας Πετρούπολης.

Ο Αλεξάντρ Ανιουκόφ πήγαινε στην ποδοσφαιρική σχολή της Σαμάρα από την ηλικία των 6. Το 2000, ο Αννικόφ άρχισε την καριέρα του στην δεύτερη ομάδα της Κρίλια Σοβέτοφ Σαμάρα στη Δεύτερη Ντιβιζιόν Ρωσίας. Ο Αλεξάντρ Ταρχάνοφ, μετά από λίγο καιρό, τον κάλεσε στην πρώτη ομάδα. Ο Ανιουκόφ έκανε το ντεμπούτο του στο Πρωτάθλημα Ρωσίας στις 14 Οκτωβρίου 2000 απέναντι στην Ζενίτ Αγίας Πετρούπολης. Ο Αλεξάντρ έπαιζε για την Κρίλια μέχρι τα μέσα του 2005. Μέχρι τότε, ο Αννικόφ έγινε παίκτης της εθνικής Ρωσίας και συμμετείχε στο Euro 2004.

Τον Ιούλιο του 2005, ο Ανιουκόφ έγινε παίκτης της Ζενίτ Αγίας Πετρούπολης, με την οποία έφθασε στον προημιτελικό του Κυπέλλου ΟΥΕΦΑ 2005-06 και κατέκτησε το Κύπελλο ΟΥΕΦΑ 2007-08, καθώς και το Σούπερ Καπ ΟΥΕΦΑ.

Ο Αννικόφ συμπεριλήφθη στην σύνθεση της εθνικής Ρωσίας για το Euro 2008, ενώ στις 25 Μαϊου 2011 συμπεριλήφθη στην 23μελη σύνθεση της εθνικής Ρωσίας για το Euro 2012.
Κότσε

To Κότσε (ισπανικά: "Isla de Coche") είναι νησί στην Καραϊβική, το οποίο ανήκει στη Βενεζουέλα. Είναι ένα από τα τρία νησιά που αποτελούν την πολιτεία Νούεβα Εσπάρτα της Βενεζουέλας, και βρίσκεται μεταξύ της Νήσου Μαργαρίτας και της ηπειρωτικής χώρας. Τα άλλα δύο νησιά είναι η Νήσος Μαργαρίτα, το κύριο νησί της πολιτείας και το Κουμπάγουα, το μικρότερο. Έχει έκταση 55 τ.χλμ. και πληθυσμό 8.985 κατοίκους σύμφωνα με την απογραφή του 2011. Πρωτεύουσα του νησιού είναι το Σαν Πέδρο ντε Κότσε (San Pedro de Coche). Έχει μήκος 11 χιλιόμετρα και πλάτος 6 χλμ. Το υψηλότερο σημείο του νησιού βρίσκεται 60 μέτρα πάνω από την επιφάνεια της θάλασσας. Το κλίμα είναι τροπικό, με μέση θερμοκρασία περίπου 27 °C έως 38 °C. Η οικονομία εξαρτάται κυρίως από τον τουρισμό αλλά το νησί διατηρεί την αλιευτική παράδοση του.
Κουμπάγουα

To Κουμπάγουα (ισπανικά: "Isla de Cubagua", ισπανική : [ˈisla ðe kuˈβaɣwa]) είναι νησί στην Καραϊβική, το οποίο ανήκει στη Βενεζουέλα. Έχει έκταση 22,4 τ.χλμ. και πληθυσμό 51 κατοίκους.
Διονύσης Κωνσταντόπουλος

thumb|250px|Ο Διονύσης Κωνσταντόπουλος στο εργαστήριό του στη Ζάκυνθο, φωτογραφία Μάρθα Αγούλου.
Ο Διονύσης Κωνσταντόπουλος είναι Έλληνας αρχιτέκτων μηχανικός, εικονογράφος και εικαστικός καλλιτέχνης.
Αργύρης Βαμβακάρης

O Αργύρης Βαμβακάρης (1930 - 1983) ήταν Έλληνας δεξιοτέχνης του μπουζουκιού και αδερφός του Μάρκου Βαμβακάρη.
Ιωάννης Καπετάνης

Ο Ιωάννης Καπετάνης (Ηράκλεια Σερρών, 1875 - Δημητρίτσι Σερρών, 24 Φεβρουαρίου 1913) ήταν Έλληνας δάσκαλος και Μακεδονομάχος.
Ματιέ Ντεμπυσί

Ο Ματιέ Ντεμπυσί, γεννημένος στις 28 Ιουλίου 1985 στο Φρετέν της Γαλλίας, είναι Γάλλος διεθνής ποδοσφαιριστής που αγωνίζεται στην θέση του αμυντικού στη Σεντ Ετιέν.

Αρχικά αμυντικός μέσος, ξεκινά να αγωνίζεται στην δεξιά πτέρυγα του γηπέδου υπό τις οδηγίες του Κλοντ Πυέλ, πριν μονιμοποιηθεί στην θέση του δεξιού μπακ.
Τζένη Τζένη

Το Τζένη Τζένη είναι αισθηματική - κωμική ταινία του 1966, σε σκηνοθεσία Βαγγέλη Σεϊτανίδη και Ντίνου Δημόπουλου. Το σενάριο γράφτηκε από τους Ασημάκη Γιαλαμά και Κώστα Πρετεντέρη. Η παραγωγή ανήκει στη Φίνος Φιλμ. Πρωταγωνιστούν οι Τζένη Καρέζη, Λάμπρος Κωνσταντάρας, Διονύσης Παπαγιαννόπουλος , Ανδρέας Μπάρκουλης, Μαίρη Λαλοπούλου και Μαρία Σόκαλη. Η πρώτη προβολή της ταινίας έγινε την 21 Φεβρουαρίου 1966. Εισιτήρια: 587.323. Η ταινία γυρίστηκε στις Σπέτσες.
Η Νόρα Βαλσάμη εμφανίζεται να τραγουδάει το τραγούδι με τη φωνή της Καίτης Χωματά.
Κλέαρχος Σπυρομήλιος

Ο Κλέαρχος Σπυρομήλιος (1917-1943) ήταν σμηναγός της Ελληνικής Πολεμικής Αεροπορίας που έχασε τη ζωή του κατά τον Β' Παγκόσμιο Πόλεμο.
Σιξ Κρος Ρόουντς

Η Σιξ Κρος Ρόουντς (αγγλικά: Six Cross Roads) είναι ένα χωριό των Μπαρμπάντος. Είναι η πρωτεύουσα της ενορίας του Αγίου Φιλίππου. Έχει πληθυσμό μικρότερο από 1.000 κατοίκους.
Σπάιτσταουν

Η Σπάιτσταουν (αγγλικά: Speightstown), γνωστό, επίσης, και ως Λιτλ Μπρίστολ (Little Bristol) είναι μια κωμόπολη του Μπαρμπάντος. Είναι η δεύτερη μεγαλύτερη πόλη μετά την πρωτεύουσα Μπρίτζταουν. Είναι η πρωτεύουσα της ενορίας του Αγίου Πέτρου. Βρίσκεται περίπου 12 μίλια βόρεια της πρωτεύουσας Μπρίτζταουν. Έχει πληθυσμό περίπου 3.636 κατοίκων (2005).
Βολφ Χούμπερ

Ο Βολφ Χούμπερ ("Wolf Huber", 1485 - 3 Ιουνίου 1553) ήταν Αυστριακός ζωγράφος, προσωπογράφος, χαράκτης και αρχιτέκτων, το έργο του οποίου εντάσσεται στο καλλιτεχνικό ρεύμα της Βορειοευρωπαϊκής Αναγέννησης. Αποτελώντας το σημαντικότερο καλλιτέχνη της Σχολής του Δούναβη μετά τον Άλμπρεχτ Άλτντορφερ (1480 - 1538), ο Χούμπερ διατήρησε ένα ιδιαίτερα προσωπικό στυλ καθ' όλη τη διάρκεια της καριέρας του.
Εθνική ερασιτεχνική ομάδα ποδοσφαίρου Ελλάδας

Εθνική ερασιτεχνική ομάδα ποδοσφαίρου Ελλάδας ή Εθνική Ερασιτεχνών ονομαζόταν η εθνική ελληνική ομάδα που συμμετείχε στο Κύπελλο Ερασιτεχνών ΟΥΕΦΑ, μια διοργάνωση που ξεκίνησε το 1966 και διεξήχθη τέσσερις φορές ως το 1978. Επίσης, ως Εθνική μεσογειακή ομάδα μετείχε στους Μεσογειακούς Αγώνες του 1971 και ως Εθνική ολυμπιακή ομάδα στα προολυμπιακά τουρνουά ως το 1980.

Σύμφωνα με τους κανονισμούς της ΟΥΕΦΑ, την Εθνική Ερασιτεχνών αποτελούσαν ποδοσφαιριστές από τις κατώτερες κατηγορίες των εθνικών πρωταθλημάτων ή ποδοσφαιριστές ομάδων Α΄ Εθνικής που δεν είχαν συμμετοχή στους αγώνες της ανώτερης κατηγορίας.
Κολοράντο Σπρινγκς

Το Κολοράντο Σπρινγκς (αγγλικά: "Colorado Springs") είναι μια πόλη στο Κολοράντο, έδρα της κομητείας Ελ Πάσο, της πιο πολυπληθούς της πολιτείας. Η πόλη είναι κτισμένη στο κεντρικό μέρος της πολιτείας, 105 χιλιόμετρα μακριά από την πρωτεύουσα της πολιτείας Ντένβερ. Η πόλη βρίσκεται στο Φοντέιν Κρηκ, σε υψόμετρο περίπου 1.840 μέτρων, αν και υπάρχουν μεγάλες υψομετρικές διαφορές μέσα στην ίδια την πόλη. Βρίσκεται κοντά στους πρόποδες του Πάικς Πηκ, μιας από τις ψηλότερες κορυφές στις ΗΠΑ, στα νότια Βραχώδη Όρη.

Σύμφωνα με την απογραφή του 2010 η πόλη είχε πληθυσμό 416.427 κατοίκους, ήταν δηλαδή η δεύτερη μεγαλύτερη πόλη στην πολιτεία και 41η στις Ηνωμένες Πολιτείες, ενώ η μητροπολιτική περιοχή του Κολοράντο Σπρινγκς είχε 645.613. Η πόλη έχει μεγαλύτερη έκταση από το Ντένβερ, καλύπτοντας 482 χλμ². Σύμφωνα με έρευνα του 2009 του περιοδικού Money, το Κολοράντο Σπρινγκς είναι η καλύτερη μεγάλη πόλη για να ζεις. Η πόλη ιδρύθηκε το 1871 από τον Ουίλιαμ Τζάκσον Πάλμερ. Σήμερα η οικονομία της πόλης στηρίζεται στο στρατό (τεχνολογίες άμυνας) και στην υψηλή τεχνολογία και ακολουθεί ο τουρισμός.
Σωκράτης Φυτανίδης

Ο Σωκράτης Φυτανίδης (Θεσσαλονίκη, 25 Μαΐου 1984) είναι Έλληνας επαγγελματίας ποδοσφαιριστής, που αγωνίζεται στον Λεβαδειακό. Αγωνίζεται κυρίως ως κεντρικός αλλά και ως ακραίος αμυντικός, ενώ έχει χρησιμοποιηθεί και ως ανασταλτικός μέσος.
Ρεάλ Μαδρίτης

Η Ρεάλ Μαδρίτης (ισπανικά: "Real Madrid", reˈal maˈðɾið) είναι ισπανικό αθλητικό σωματείο που εδρεύει στη Μαδρίτη και ιδρύθηκε ως ποδοσφαιρικός σύλλογος το 1902. Η Ρεάλ κατέχει το ρεκόρ των 34 τίτλων στη Λα Λίγα ή Πριμέρα Ντιβισιόν, ενώ έχει κατακτήσει και 19 Κύπελλα Ισπανίας. Ο σύλλογος επίσης διατηρεί δεύτερη ποδοσφαιρική ομάδα, τη Ρεάλ Μαδρίτης Β και τρίτη ποδοσφαιρική ομάδα, τη Ρεάλ Μαδρίτης Γ.

Έδρα της ομάδας είναι το στάδιο Σαντιάγο Μπερναμπέου στη Μαδρίτη. Ιδιαιτερότητα της Ρεάλ είναι πως, σε αντίθεση με τα περισσότερα ποδοσφαιρικά σωματεία, ανήκει και διοικείται αποκλειστικά από τα μέλη της (socios), από το 1902. Στις 23 Δεκεμβρίου 2000, η Ρεάλ τιμήθηκε από τη FIFA ως «o μεγαλύτερος σύλλογος του 20ου αιώνα». Στις διεθνείς διοργανώσεις έχει κατακτήσει 13 Κύπελλα Πρωταθλητριών, αριθμό ρεκόρ, 3 Διηπειρωτικά Κύπελλα, 2 Κύπελλα ΟΥΕΦΑ, 4 Ευρωπαϊκά Σούπερ Καπ και 4 Παγκόσμια Κύπελλα Συλλόγων καθώς και 1 ιβηρόαμερικανικο κύπελλο το 1994 Όσον αφορά τις ομάδες με τους περισσότερους αναγνωρισμένους διεθνείς τίτλους, η Ρεάλ Μαδρίτης είναι πρώτη με 26 και ακολουθούν με 20 η Μπαρτσελόνα και η αιγυπτιακή Αλ Αχλί.

Λόγο της τεράστιας και διαχρονικής επιτυχίας της, έλαβε το χαρακτηρισμό «Βασίλισσα της Ευρώπης». Τα τελευταία χρόνια παραμένει στην κορυφή των πιο πλούσιων συλλόγων του κόσμου με συνολικά έσοδα το 2007-08 ύψους 289,6 εκατ. ευρώ. Επίσης, αποτελεί μια από τις τρεις ομάδες που δεν έχουν υποβιβαστεί ποτέ από την πρώτη κατηγορία του Ισπανικού ποδοσφαίρου, μαζί με την Αθλέτικ Μπιλμπάο και τη Μπαρτσελόνα, με την οποία διατηρεί μακρόχρονη αντιπαλότητα. Οι μεταξύ τους αναμετρήσεις, γνωστές ως El Clásico, συχνότατα καθορίζουν την κατάληξη του πρωταθλήματος της χώρας τους και παρακολουθούνται από εκατομμύρια φιλάθλους ανά τον κόσμο.
Έλσα Ένκελ

Η Έλσα Ένκελ (1890-1933) ήταν διακεκριμένη καλλιτέχνις του μουσικού θεάτρου από την Γερμανία και παντρεύτηκε τον θεατρικό επιχειρηματία Απόστολο Κονταράτο. 
Είχε φοιτήσει σε ωδείο του Βερολίνου και πρωτοεμφανίσθηκε στη Βιέννη το 1908. Στην Ελλάδα έγινε γνωστή από το 1913, αρχικά ως μέλος του θιάσου Goodman. Με τον θίασο Απ. Κονταράτου-Γ. Παπαϊωάννου έλαβε μέρος στην πρεμιέρα της "Πόλεμος εν Πολέμω" του Σπυρίδωνος Σαμάρα υπό την μουσική διεύθυνση του Στεφάνου Βαλτετσιώτη. Το 1915 στην επιθεώρηση 'Παναθήναια του 1915' δίδαξε τον περίφημο "Χορό των καρεκλών". Το 1916 έλαβε μέρος στην παράσταση της όπερας "Μάρτυς" του Σπυρίδωνος Σαμάρα από τον Ελληνικό Μουσικό Θίασο στο Δημοτικό Θέατρο Αθηνών. Το 1916 πρωταγωνίστησε στην θεαματική επιθεωρησιακή παραγωγή του 'Ξιφίρ Φαλέρ' στο Θέατρο Π. Φαλήρου. Ήταν η πρώτη χορογράφος που προσλήφθηκε από επιθεωρησιακό θίασο. Μετά το 1919 έζησε στην Θεσσαλονίκη όπου συντηρούνταν θίασοι οπερέτας. Το 1916 πρωταγωνίστησε επίσης στην κωμική όπερα "Κρητικοπούλα" του Σπυρίδωνος Σαμάρα. Έως το 1924 είχε τον δικό της θίασο οπερέτας.
Πέθανε το 1933.
Άγιοι Τριμιθιάς

Οι Άγιοι Τριμιθιάς είναι κοινότητα της επαρχίας Λευκωσίας στην Κύπρο.
Αλέκος Ξένος

Ο Αλέκος Ξένος (1912-1995) υπήρξε Έλληνας μουσικός και αντιστασιακός.
Guns N' Roses

Οι Guns N' Roses ή GNR ή Gn'R είναι αμερικανικό ροκ μουσικό συγκρότημα. "Το" "VH1" τούς κατέταξε στην 33η θέση με τους καλύτερους καλλιτέχνες όλων των εποχών, ενώ το περιοδικό "Rolling Stone" τούς κατέταξε στην 92η θέση της δικής του λίστας και τα κομμάτια τους "Sweet Child O' Mine", "Paradise City" και "Welcome to the Jungle", στην 198η, 459η και 473η θέση αντίστοιχα, στη λίστα των 500 σημαντικότερων κομματιών όλων των εποχών. To 2012, τιμήθηκαν με την είσοδό τους στο Rock and Roll Hall of Fame.
Άλιεν 3

Το Άλιεν 3: Η Τελική Αναμέτρηση ή Άλιεν 3 (αγγλικά: "Alien 3") είναι αμερικανική ταινία επιστημονικής φαντασίας και τρόμου, παραγωγής 1992. Αποτελεί την τρίτη προσθήκη στην κινηματογραφική τετραλογία "Άλιεν", και τα γεγονότα της λαμβάνουν χώρα μερικά χρόνια μετά από τη δεύτερη ταινία "Άλιενς: Η Επιστροφή" (Aliens). Τη σκηνοθεσία ανέλαβε ο Ντέιβιντ Φίντσερ, στο σκηνοθετικό του ντεμπούτο και το σενάριο έγραψαν οι Ντέιβιντ Γκίλερ, Γουόλτερ Χιλ και Λάρι Φέργκιουσον. Η Σιγκούρνι Γουίβερ επιστρέφει στο ρόλο της Έλεν Ρίπλεϊ ενώ στο καστ προστίθενται οι Τσαρλς Σ. Ντάτον, Τσαρλς Ντανς, Μπράιαν Γκλόβερ, Ραλφ Μπράουν, Πολ ΜακΓκαν, Ντάνι Γουέμπ, Πιτ Ποστλθγουέιτ και Λανς Χένρικσεν.

Το "Άλιεν 3" αντιμετώπισε αρκετά προβλήματα κατά τη διάρκεια της παραγωγής, με αρκετούς σεναριογράφους και σκηνοθέτες να συμμετέχουν στο πρότζεκτ και με τα γυρίσματα να ξεκινάνε χωρίς ολοκληρωμένο σενάριο. Η ταινία ήταν το σκηνοθετικό ντεμπούτο του Ντέιβιντ Φίντσερ, ο οποίος είχε λίγο χρόνο στη διάθεσή του να την προετοιμάσει, καθώς ανέλαβε να τη σκηνοθετήσει λίγο πριν ξεκινήσουν τα γυρίσματα. Η διαδικασία δημιουργίας της ταινίας αποδείχθηκε γι' αυτόν τρομακτική καθώς είχε να αντιμετωπίσει ενστάσεις από το στούντιο, να γυρίσει την ταινία χωρίς ολοκληρωμένο σενάριο και να φτιάξει μια ταινία αντάξια της δουλειάς που είχαν κάνει οι προηγούμενοι σκηνοθέτες Ρίντλεϊ Σκοτ και Τζέιμς Κάμερον. Μετά την ολοκλήρωση της ταινίας, το στούντιο κυκλοφόρησε μια δική του εκδοχή χωρίς τη συγκατάθεση του Φίντσερ.

Η ταινία κυκλοφόρησε στους κινηματογράφους στις 22 Μαΐου 1992. Παρά τις μικτές κριτικές που έλαβε και τη μέτρια πορεία στο αμερικανικό box office, κατάφερε να φτάσει τα 160 εκατομμύρια δολάρια παγκοσμίως και να λάβει μία υποψηφιότητα για Όσκαρ στην κατηγορία καλύτερων οπτικών εφέ.
Κύπελλο Περιφερειών ΟΥΕΦΑ

Το Κύπελλο Περιφερειών ΟΥΕΦΑ ("Coupe des régions de l'UEFA" ή "UEFA Regions' Cup") είναι μια διεθνής ευρωπαϊκή ποδοσφαιρική διοργάνωση για ερασιτέχνες, στην οποία κάθε χώρα μετέχει με μια μικτή ομάδα ερασιτεχνών από κάποια επαρχία ή περιφέρειά της. Η Ελλάδα εκπροσωπείται από την τοπική Ε.Π.Σ. που κατακτά το Κύπελλο Περιφερειών ποδοσφαίρου ανδρών της ΕΠΟ. Η διοργάνωση ξεκίνησε το 1999 και διεξάγεται ανά διετία. Την πρώτη διοργάνωση του 1999 κέρδισε η επαρχία Βένετο της Ιταλίας όπως και την πιο πρόσφατη του 2013. Το Κύπελλο Περιφερειών αντικατέστησε κατά κάποιον τρόπο το παλιό Κύπελλο Ερασιτεχνών ΟΥΕΦΑ που είχε διακοπεί από το 1978.
Κόμμα Πειρατών Γερμανίας

Το Κόμμα Πειρατών Γερμανίας (γερμ. "Piratenpartei Deutschland") είναι ένα γερμανικό πολιτικό κόμμα που ιδρύθηκε τον Σεπτέμβριο του 2006. Αναφέρει γενική συμφωνία με το σουηδικό Κόμμα Πειρατών ως μέλος της κοινωνίας της πληροφορίας, είναι μέλος του παγκοσμίου κινήματος πειρατικών κομμάτων και μέλος της Πειρατικής Διεθνούς. Από το 2011, το κόμμα κατάφερε να κερδίσει έδρες σε τοπικά κοινοβούλια της Γερμανίας, όπως στο Βερολίνο, στη Βόρεια Ρηνανία-Βεστφαλία, στο Σάαρλαντ και στο Σλέσβιχ-Χόλσταϊν.

Σύμφωνα με τον πολιτικό θεωρητικό Όσκαρ Νίντερμαγιερ, το κόμμα αυτοπροσδιορίζεται ως τμήμα ενός διεθνούς κινήματος για την ψηφιακή επανάσταση, η οποία θα επιφέρει τη μετατροπή της σημερινής κοινωνίας σε κοινωνία της πληροφορίας. Με την επικέντρωσή του στην ελευθερία στο διαδίκτυο και την προσπάθεια αναμόρφωσης νόμων στον τομέα αυτό, το κόμμα χαίρει εκτίμησης κυρίως από μέλη της νεολαίας. 

Ο πρώην επικεφαλής του κόμματος Σεμπάστιαν Νερτς χαρακτήρισε το κόμμα ως κοινωνικό-φιλελεύθερο κόμμα που προάγει την πολιτική διαφάνεια.
Ιππόλυτος Ρώμης

thumb|right|250px|άγαλμα του Αγίου Ιππολύτου της Ρώμης.
Ο Ιππόλυτος Ρώμης ("Ippolito di Roma", 170 - 235) ήταν ελληνικής καταγωγής Ρωμαίος θεολόγος και εκκλησιαστικός συγγραφέας. Είναι άγιος της Ορθόδοξης και της Ρωμαιοκαθολικής Εκκλησίας. Ήταν ο τελευταίος ελληνομαθής και ελληνόφωνος χριστιανός συγγραφέας της Ρώμης.
Αλαχουέλα

Η Αλαχουέλα (ισπανικά: Alajuela) είναι μια πόλη της Κόστα Ρίκα. Είναι η πρωτεύουσα της Επαρχίας Αλαχουέλα. Έχει έκταση 8.88 τ.χλμ. και πληθυσμό 50.753 κατοίκων. Βρίσκεται 19 χιλιόμετρα βορειοδυτικά από την πρωτεύουσα Σαν Χοσέ.
Διονύσιος Καλλιάρχης

Ο Διονύσιος Καλλιάρχης, ή "Διονύσιος ο Καλλιάρχης" (... - 10 Απριλίου 1821), ήταν Έλληνας επίσκοπος, μητροπολίτης Λαρίσης, στη συνέχεια Εφέσου και εθνομάρτυρας του 1821.
Φωτεινή Φραγκούλη

Η Φωτεινή Φραγκούλη γεννήθηκε στο Μόλυβο της Λέσβου και ήταν συγγραφέας παιδικών λογοτεχνικών βιβλίων.
Σαν Χοσέ δε Αλαχουέλα

Η Σαν Χοσέ δε Αλαχουέλα (ισπανικά: San José de Alajuela) είναι μια πόλη της Κόστα Ρίκα. Ανήκει στην Επαρχία Αλαχουέλα. Ο πληθυσμός της υπολογίζεται στους 33.377 κατοίκους (2012)
Σιουδάδ Κεσάδα

Η Σιουδάδ Κεσάδα (ισπανικά: Ciudad Quesada) ή Σαν Κάρλος (San Carlos) είναι μια πόλη της Κόστα Ρίκα. Είναι Ανήκει στην Επαρχία Αλαχουέλα. Έχει έκταση 145.3 τ.χλμ. και πληθυσμό 43.399 κατοίκων. Βρίσκεται 97 χιλιόμετρα βορειοδυτικά από την πρωτεύουσα Σαν Χοσέ.
Κύπελλο Μεσημβρινού Ευρώπης-Αφρικής

300px|μικρογραφία|Το σήμα της διοργάνωσης
Το Κύπελλο Μεσημβρινού Ευρώπης-Αφρικής ("Coupe Méridien" ή "UEFA-CAF Meridian Cup") ήταν μια ευρω-αφρικανική διηπειρωτική ποδοσφαιρική διοργάνωση για εθνικές ομάδες εφήβων (Κ-18) και μικτές που διεξαγόταν ανά διετία από το 1997 ως το 2007, σε συνεργασία της UEFA με την Αφρικανική Συνομοσπονδία Ποδοσφαίρου.
Οκλαχόμα Σίτι Θάντερ

Οι Οκλαχόμα Σίτι Θάντερ (αγγλικά: "Oklahoma City Thunder") είναι αμερικανική επαγγελματική ομάδα καλαθοσφαίρισης με έδρα το Οκλαχόμα Σίτι στην πολιτεία των ΗΠΑ, Οκλαχόμα. Συμμετέχουν στην Δυτική Περιφέρεια του NBA, στην κατηγορία Northwest. Αγωνίζονται στο γήπεδο Chesapeake Energy Arena, χωρητικότητας 18.203 θεατών.

Η ομάδα ιδρύθηκε ως "Σιάτλ Σούπερσονικς" (Seattle Supersonics) το 1967 στο Σιάτλ της πολιτείας του Ουάσινγκτον όπου και αγωνίστηκε για 41 χρόνια. Ως Σιάτλ Σούπερσονικς προκρίθηκαν στα πλέι-οφ του ΝΒΑ 22 φορές κερδίζοντας 6 φορές τον τίτλο της κατηγορίας τους και ένα πρωτάθλημα ΝΒΑ το 1979. Το 2008 η ομάδα άλλαξε ιδιοκτησία και λόγω διαφωνίας του νέου ιδιοκτήτη με τον δήμο της πόλης μετακόμισε στην Οκλαχόμα Σίτι όπου μετονομάστηκε σε "Οκλαχόμα Σίτι Θάντερ".

Στο Οκλαχόμα Σίτι, οι Θάντερ προκρίθηκαν στα πλέι-οφ για πρώτη φορά την περίοδο 2009–10 όπου αποκλείστηκαν στο πρώτο γύρο από τους Λος Άντζελες Λέικερς. Την περίοδο 2010–11 κέρδισαν τον τίτλο κατηγορίας αλλά αποκλείστηκαν στα τελικά της δυτικής περιφέρειας του ΝΒΑ από τους μετέπειτα πρωταθλητές Ντάλας Μάβερικς. Την περίοδο 2011–12 προκρίθηκαν στα τελικά του ΝΒΑ αποκλείοντας στη σειρά τους πρωταθλητές της προηγούμενης χρονιάς Ντάλας Μάβερικς, τους Λος Άντζελες Λέικερς και τους Σαν Αντόνιο Σπερς.
Καρτάγο

Το Καρτάγο (ισπανικά: "Cartago") είναι πόλη της Κόστα Ρίκα και πρωτεύουσα της Επαρχίας Καρτάγο. Έχει έκταση 152.68 τ.χλμ. και πληθυσμό 156.600 κατοίκων.
Αθανάσιος Νικομηδείας

Ο Αθανάσιος Νικομηδείας (1755 – 10 Απριλίου 1821), ή Αθανάσιος ο του Καρύδη, ήταν Κύπριος επίσκοπος αρχικά Λιβύης, αργότερα μητροπολίτης Νικομηδείας και εθνομάρτυρας του 1821.
Συμφωνική Ορχήστρα της Βιρτζίνια

Η Virginia Symphony Orchestra ("Συμφωνική Ορχήστρα της Βιρτζίνια") είναι μια Αμερκανική περιφερειακή ορχήστρα στην μητροπολιτική περιοχή Hampton Roads. Η ορχήστρα εμφανίζεται σε διάφορους δημόσιους χώρους στη Βιρτζίνια, περιλαμβανομένου του Chrysler Hall στο Νόρφοκ και του Ferguson Center for the Arts στο Newport News.

Η ορχήστρα ιδρύθηκε το 1920 ως Norfolk Symphony, και ήταν για μια περίοδο η μόνη ορχήστρα μεταξύ Βαλτιμόρης και Ατλάντα. Κατά την οικονομική κρίση των ΗΠΑ και την ύφεση της δεκαετίας του 1970, η Virginia Symphony έλαβε την παρούσα μορφή της το 1979 με την συγχώνευση της Norfolk Symphony, της Peninsula Symphony Orchestra, και της Virginia Beach Pops Symphony.

Προηγούμενοι μουσικού διευθυντές της ορχήστρας είναι ο Χένρυ Κόουλς Ουάιτχεντ, ο Έντγκαρ Σένκμαν και Ράσσελ Στρέιντζερ. Τον Μάιο 1991, η Τζο Ανν Φαλλέττα διορίσθηκε ενδέκατη μουσική διευθύντρια της ορχήστρας.
Τσάλεντζ Καπ Ασίας-Ωκεανίας

Το Τσάλεντζ Καπ Ασίας-Ωκεανίας ("AFC – OFC Challenge Cup") ήταν μια διηπειρωτική ποδοσφαιρική διοργάνωση που διεξήχθη δύο φορές, το 2001 και το 2003. Ουσιαστικά η καθεμία ήταν ένας μονός τελικός, στον οποίο το 2001 αγωνίστηκαν η νικήτρια του Κυπέλλου Εθνών Ωκεανίας 2000 με τη νικήτρια χώρα του Ασιατικού Κυπέλλου 2000 και το 2003 η Κυπελλούχος Εθνών Ωκεανίας 2002 με τη νικήτρια χώρα του ποδοσφαιρικού τουρνουά των Ασιατικών Αγώνων 2002. Νικήτριες αναδείχθηκαν η Ιαπωνία και το Ιράν αντίστοιχα.
Ισιδώρα Ντάνκαν

Η Ισιδώρα Ντάνκαν ("αγγλικά: Isadora Duncan", 27 Μαΐου 1877 – 14 Σεπτεμβρίου 1927) υπήρξε χορεύτρια και θεωρείται από πολλούς σαν η μητέρα του σύγχρονου χορού. Υπήρξε γνωστή και σαν "ξυπόλητη χορεύτρια". Η χορογραφία της είναι εμπνευσμένη από την αρχαία ελληνική χορογραφία.
Γεώργιος Λιόλογλου

Ο Γεώργιος Λιόλογλου (1805 ή 1819 - 1920 ή 1932) ήταν αγωνιστής της Ελληνικής Επανάστασης του 1821 από το Ισάκ Πασά (Ισαάκιο) περιφερειακής ενότητας Έβρου.